Januar 2016

Til Ry Tennis Klubs medlemmer

**Udviklingen af vores dejlige tennisklub – videre arbejde med udvalgte ideer fra Cafe-aftenen**

Kære alle

Først vil bestyrelsen takke rigtig mange gange for både den store opbakning til Cafe-aftenen tidligere på året og for det kæmpe engagement og den iderigdom, der blev udvist på selve aftenen. Det lover rigtigt godt for den videre udvikling af vores klub.

Resultatet fra aftenen var en meget lang række ideer og input til, hvordan de 5 fokusområder, bestyrelsen havde udvalgt, kan udmøntes i praksis. Og udtrykket ”en meget lang række” er bestemt ingen overdrivelse!! ☺ Bestyrelsen har på et møde 28. januar haft den udfordrende opgave at prioritere og skære ned, så der nu foreligger 5-10 udvalgte ideer på hvert fokusområde. En oversigt over de udvalgte ideer er vedhæftet denne mail.

Nu ønsker vi så igen medlemmernes hjælp til og indflydelse på, hvordan disse udvalgte ideer kan omsættes til helt konkrete handlingsplaner. Der vil derfor blive nedsat 5 udvalg, ét for hvert fokusområde. Udvalget vil bestå af én fra bestyrelsen samt 2-4 andre medlemmer, og vi håber, at mange vil være interesserede og melde sig til ét af udvalgene.

Rent praktisk foregår det ved at tilmelde sig under ”Event” på vores hjemmeside – og bemærk deltagelse er gratis!! ☺

I er velkomne til at ringe til bestyrelsesrepræsentanten i de enkelte udvalg, hvis I vil høre nærmere. Se navn og telefonnummer på den vedhæftede liste over ideer.

Vi ser frem til jeres fortsatte støtte.

Venligste hilsner

RTK’s bestyrelse